proxectonos/corpus_dominio_legal_administrativo_tmp huggingface dataset:
APROBACIÓN PADRÓN TAXAS DE AUGA POTABLE, DEPURACIÓN, TAXA COEFICIENTE VERTIDOS, SEGUNDO TRIMESTRE 2018
ADMINISTRACIÓN LOCAL — Municipal — Ponte Caldelas (Recadación, 30/07/2018)

Confeccionado o Padrón da Taxa de auga potable, canon auga, taxa depuración, taxa coeficiente vertidos e sumidoiros por Organización y Gestión de Proyectos y Obras, S. L correspondente ó 2º trimestre do ano 2018 en base ás facultades que me concede a Lei 7/1985, de 2 de abril, Reguladora das Bases de Réxime Local, pola presente RESOLVO.1º.—Aprobar o Padrón da taxa de auga potable, canon auga, taxa depuración, taxa coeficiente vertidos e sumidoiros correspondente ó 2º trimestre do ano 2018 que ascende á cantidade de 2º.—Expoñer ó publico o referido Padrón durante un prazo de 15 días hábiles contados a partir do día seguinte ó da publicación no BOP para que poida ser examinado polos/as contribuíntes ou interesados nas oficinas do Concello e nas de Organización y Gestión de Proyectos y Obras, S. L en días hábiles durante as horas de oficina e poidan face-las reclamacións que consideren oportunas, elevándose a definitivo con resolución das mesmas si as houbese.3º.—Así mesmo faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de 60 días naturais contados partires do día da súa publicación no Boletín Oficial da Provincia.4º.—Contra a aprobación do Padrón só poderá interpoñerse recurso de reposición, no prazo dun mes a partir do día seguinte ó do remate do período de exposición pública do referido Padrón (art.14.2 do Real Decreto lexislativo 2/2001 de 5 de marzo, polo que se aproba o Texto refundido da Lei de Facendas Locais). A repercusión do canon da auga poderá ser obxecto de reclamación economico-administrativa ante o órgano económico-administrativo da Comunidade Autónoma de Galicia no prazo de un mes dende que se entenda producida a notificación 5º.—A falta de pago no período voluntario sinalado suporá a exixencia do canon da auga directamente ao contribuínte pola vía de constrinximento pola Consellería competente en materia de facenda da Xunta de Galicia. Asinado polo alcalde o dia da data O Alcalde Asdo.: Andrés Díaz Sobral Documento Asinado Electronicamente o Marxe
MODIFICACIÓN DA DELEGACIÓN DE ATRIBUCIÓNS DA PRESIDENTA EN CENTROS E ÁREAS DE SERVIZO
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 20/07/2018)

A Presidencia, en uso das facultades que lle confire a normativa local vixente, dita a seguinte Necesidades organizativas fan preciso modificar a Resolución Presidencial nº 2016007829 de 25 de abril de 2016 pola que se delegan atribucións desta Presidencia en distintos centros e áreas de servizo. Considerando o disposto nos arts.34 e 35 da Lei 7/85, de 2 de abril y 63 e 64 do RD 2568/86, de 28 de novembro 1.—Modificar parcialmente a Resolución Presidencial nº 2016007829 de 25 de abril de 25 de abril de 2016 de delegación de atribucións da Presidencia no senso seguinte: Delegar as miñas atribucións nos distintos centros e áreas de servizo seguintes: a) Arquitectura e Servizo de asistencia técnica a municipios e formación – Birgitta Lucia Veronica Colome Delgado. b) ORAL e Tesourería – Maria Alcina Harvey Torrejimeno Griñan. c) Cooperación municipal – Fabiana Andrea Gadalean Samoila. En canto o resto permanece invariable a citada Resolución Presidencial.2.—Da presente Resolución darase conta ó Pleno na próxima sesión que se celebre.3.—A presente resolución entrará en vigor no mesmo día da súa sinatura, sen prexuízo da súa publicación no Boletín Oficial da Provincia e na páxina web da Deputación. O que lle traslado para o seu coñecemento e demais efectos. Pontevedra, 12 de xullo de 2018 O SECRETARIO.
NOMEAMENTO FUNCIONARIOS DE CARREIRA–PROMOCIÓN INTERNA
ADMINISTRACIÓN LOCAL — Municipal — Marín (Persoal, oposicións, 02/01/2018)

Por resolución de 19 de decembro de 2017, a vista das propostas dos tribunáis encargados dos procesos selectivos, esta Alcaldía nomeou ós seguintes funcionarios de carreira: O que se fai público aos efectos previstos no artigo 62 do Real Decreto Lexislativo 5/2015 polo que se aproba o Texto Refundido da Lei do Estatuto Básico do Empregado Público. En Marín, a 19 de decembro 2017. A ALCALDESA-PRESIDENTA Asdo. María Ramallo Vázquez
DH. A36.63512. SOLICITUDE DE ACTIVIDADES MINERAS LAXINDE, S. L. DUN CAUDAL DE AUGA NO LUGAR DA ERMIDA, PARROQUIA DE MARCÓN, NO CONCELLO DE PONTEVEDRA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 31/10/2018)

O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: Actividades Mineras Laxinde SL CAUDAL: 1324,00 m3/ano DESTINO: uso sanitario ORIXE: manancial en pol.102, parc.520 LUGAR: A Ermida PARROQUIA: Marcón CONCELLO: Pontevedra A auga cáptase en arqueta aros formigón Ø 1 m, 6 m prof. e condúcese mediante tubo duns 230 m lonx. que atravesa baixo estrada ata depósito formigón 4,0x3,0x1,57 m en pol.101, parc.265 para o uso sanitario nas instalacións da empresa nesta parcela (canteira Laxinde). O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontevedra ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, 11 de outubro de 2018 O xefe do Servizo Territorial de Augas de Galicia P. S. Resoluc. dirección Augas de Galicia do 20.02.2017 Alberto Bosquet Herreros
ADXUDICACIÓN DA OBRA "EDIFICACIÓN PARA ESCOLA DE MÚSICA, ESCOLA TALLER E OUTROS USOS MUNICIPAIS, INCLUSO URBANIZACIÓN"
ADMINISTRACIÓN LOCAL — Municipal — Caldas de Reis (Contratos administrativos, 03/10/2018)

Por acordo do Concello Pleno, en sesión extraordinaria urxente, de data 13 de setembro de 2018, aprobouse a adxudicación da obra “EDIFICACIÓN PARA ESCOLA DE MÚSICA, ESCOLA TALLER E OUTROS USOS MUNICIPAIS, INCLUSO URBANIZACIÓN" o que se publica aos efectos do disposto polo artigo 154 da Lei 9/2017, de 8 de novembro de contratos do sector público. Lote 2: 45112700-2 A formalización do contrato terá lugar do día 24 de setembro de 2018. Documento datado e asinado dixitalmente. O Alcalde
DH. A36.60596, SOLICITUDE DE AGUSTÍN CORREDOIRA MOLDES, PARA UN CAUDAL DE AUGA, NO LUGAR DA GALIANA, PARROQUIA DE CAMPAÑÓ, CONCELLO DE PONTEVEDRA
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 05/04/2018)

O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As características do aproveitamento son: A auga cáptase en pozo barrena Ø 160 mm, 96 m prof. protexido aros formigón Ø 120 cm. Do pozo sae tubo Ø 25 mm, 31 m lonx. ata vivenda en parc.54, pol.47, para uso na vivenda e rega da parcela. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontevedra ou nas oficinas deste servizo, situadas na rúa San Salvador, 2, 4º, Vigo, onde estará exposto o expediente de que se trata. Vigo, 20 de marzo de 2018.—O Xefe do Servizo Territorial. P. S. Resoluc. dirección de Augas de Galicia do 20/02/2017, Alberto Bosquet Herreros.
APROBACIÓN INICIAL DO EXPEDIENTE DE CAMBIO DE SISTEMA DE ACTUACIÓN PREVISTO POR O PLAN DE SECTORIZACIÓN DE O VIEIRO
ADMINISTRACIÓN LOCAL — Municipal — Cañiza, A (Outros documentos, notificacións e informacións públicas, 16/03/2018)

A Xunta de Goberno Local do Concello da Cañiza (Pontevedra) en sesión celebrada na data 26.02.2019 aprobou inicialmente o expediente para o cambio de sistema de actuación previsto por o Plan de Sectorización de O Vieiro, fixándose o sistema de actuación de concerto para a execución do planeamento nese ámbito. En cumprimento do preceptuado polo artigo 112 da Lei do Solo de Galicia 2/2016, o presente expediente sométese a información pública polo prazo de un mes a contar desde o día seguinte ao da publicación deste anuncio no BOP, aos efectos de que todos aqueles interesados poidan presentar as alegacións que estimen pertinentes. O expediente atópase de manifesto na Secretaría do Concello. Documento asinado electronicamente. O alcalde do Concello de A Cañiza Miguel A. Domínguez Alfonso
APROBACIÓN INICIAL DO EXPEDIENTE DE MODIFICACIÓN DE CRÉDITOS–TRANSFERENCIA DE CRÉDITOS ENTRE APLICACIÓNS DE DISTINTA ÁREA DE GASTO TC 13/2018
ADMINISTRACIÓN LOCAL — Municipal — Lama, A (Presupostos e cadros de persoal, 08/10/2018)

O Pleno deste concello, en sesión ordinaria celebrado a día 24 de setembro acordou a aprobación inicial do expediente de transferencia de créditos entre aplicacións de gastos de distinta área de gasto que non afectan a baixas e altas de créditos de persoal. En cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais aprobado polo Real Decreto 2/2004, de 5 de marzo, sométese o expediente a exposición pública polo prazo de quince días, a contar desde o día seguinte da inserción deste anuncio neste Boletín Oficial da Provincia. Durante o devandito prazo poderá ser examinado por calquera interesado, nas dependencias municipais, para que se formulen as alegacións que se estimen pertinentes. Se transcorrido o devandito prazo non se presentasen alegacións, considerarase aprobado definitivamente o devandito acordo. A Lama, na data que figura na marxe O alcalde, Jorge Canda Martínez DOCUMENTO ASINADO ELECTRONICAMENTE
OFERTA DE EMPREGO PÚBLICO DO ANO 2018
ADMINISTRACIÓN LOCAL — Municipal — Nigrán (Oferta de emprego público, 27/12/2018)

De conformidade co establecido nos arts.21.1. g e 91 da Lei 7/1985, do 2 de abril, reguladora das bases do réxime local e 233 da Lei 5/1997, do 22 de xullo, da administración local de Galicia, en relación co previsto nos arts.70 do Real decreto lexislativo 5/2015, do 30 de outubro, do texto refundido da Lei do estatuto básico do empregado público e 48.1 da Lei 2/2015, do 29 de abril, do emprego público de Galicia, en cumprimento do previsto nos arts.19 e na disposición adicional centésima sexaxésima quinta da Lei 6/2018, do 3 de xullo, de orzamentos xerais do Estado para o ano 2018, visto o cadro de persoal aprobado polo Concello correspondente ao exercicio orzamentario do 2018 (BOP nº 133 do 11/05/18) e as propostas da Concellería de persoal, esta Alcaldía-Presidencia con data de 21/12/2018, RESOLVE: PRIMEIRO.—Aprobar a oferta de emprego público para o ano 2018 que a continuación se detalla: Denominación: Policía Escala: Administración especial Subescala: Servizos especiais Clase: Escala básica Categoría: Policía Local Grupo: C1 Nivel: 18 Número de prazas: 2 Denominación: Subalterno-notificador Escala: Administración xeral Subescala: Subalterna Grupo: E Nivel: 14 Número de prazas: 1 Denominación: Peón Albanel Categoría profesional: Peón Número de prazas: 2 Denominación: Oficial Policía Escala: Administración especial Subescala: Servizos especiais Clase: Escala básica Categoría: Oficial Grupo: C1 Nivel: 18 Número de prazas: 1 SEGUNDO.—Remitir o presente acordo á Administración Xeral do Estado, a efectos do establecido na Disposición Adicional Primeira do Real Decreto 955/2018, do 27 de xuño. TERCEIRO.—Proceder á publicación da presente resolución de conformidade coa normativa vixente, facendo saber que contra a mesma poderán os interesados interpoñer recurso potestativo de reposición ante o mesmo órgano que a ditou no prazo dun mes a contar dende a data da publicación, recurso que se entenderá desestimado polo transcurso dun mes sen ditarse e notificarse resolución expresa e sen que tal interposición suspenda o acto ditado; ou ben, directamente, recurso contencioso-administrativo ante os Xulgados do Contencioso-administrativo de Vigo no prazo de dous meses, contado a partir do día seguinte ó da recepción da presente notificación; todo o anterior sen prexuízo de calquera outro recurso que estime procedente interpoñer e sexa conforme a dereito.—O ALCALDE.
DH. W36.61563, SOLICITUDE DE ESCUELA DE HÍPICA Y EQUINOTERAPIA ABRAÍN, S. L., PARA OBRAS DUNHA ESCOLA DE HÍPICA, NO LUGAR DE TUMBIO, PARROQUIA DE VINCIOS, CONCELLO DE GONDOMAR
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 01/06/2018)

As obras solicitadas consisten en traballos correspondentes ao “Proxecto básico para escola de equitación” consistentes na construción dunha edificación destinada como área social, cafetaría e aseos dunha planta, estrutura de formigón e 191,50 m 2 de superficie total construída,. outra edificación destinada a picadeiro e cortes de estrutura metálica e 1364,60 m 2 de superficie total construída, ámbolos dous con cuberta de panel sándwich, execución dun picadeiro exterior con base de material granular de 1160 m 2 de superficie e dun almacén exterior de biomasa delimitado por paredes de bloque de ata 2 m de altura e pavimento de formigón de 25 m 2 acondicionamento de accesos a zona de estacionamento de vehículos con zahorra artificial, canalización de acometidas a redes de servizos e máis peche perimetral metálico con portais transitables na zona de servidume, en parcelas nº 194, 212, 213, 222, 243, 244, 245, 246, 247, 248, 249, 250, 382 e 427 do polígono 23, en zona de policía e a unha distancia mínima de 5 m do leito de dous regatos innominados, e un cruzamento soterrado das canalizacións de servizos por baixo do leito en zona de dominio público hidráulico e a 1 m de profundidade do leito, no lugar de Tumbio, parroquia de Vincios, no concello de Gondomar. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Gondomar ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 24 de abril de 2018. O xefe do Servizo Territorial (P. S. Resoluc. dirección de Augas de Galicia do 20/02/2017) Alberto Bosquet Herreros
APROBACIÓN DEFINITIVA DE EXPEDIENTE DE MODIFICACIÓN DE CRÉDITOS DE TRANSFERENCIA DE CRÉDITO Nº 4-TC/2018
ADMINISTRACIÓN LOCAL — Municipal — Pontecesures (Presupostos e cadros de persoal, 28/12/2018)

En cumprimento do artigo 169.1, por remisión do 179.4, do Real decreto 2/2004, do 5 de marzo, polo que se aproba o texto refundido da Lei reguladora das facendas locais, ó non presentarse alegacións durante o prazo de exposición ao público, queda automaticamente elevado a definitivo o acordo plenario de aprobación inicial de data 26/11/2018, do expediente de transferencia de créditos entre aplicacións de gastos de distinta área de gasto nº 4-TC-2018, o que se fai público resumido por capítulos do presuposto municipal vixente, unha vez incorporadas as modificacións derivadas da presente modificación: O que se fai público para xeral coñecemento e efectos, o Alcalde Juan Manuel Vidal Seage. (Documento asinado dixitalmente, na data indicada á marxe)
OFERTA DE EMPREGO PÚBLICO 2018
ADMINISTRACIÓN LOCAL — Provincial — Deputación Provincial (Oferta de emprego público, 04/12/2018)

Por Resolución Presidencial de data 30 de novembro de 2018 aprobase a oferta de emprego público para o ano 2018, que comprende o número total de prazas de persoal funcionario de carreira e de postos de traballo de persoal laboral fixo que a seguir se detallan: Todas as prazas de funcionarias ou funcionarios e postos de traballo de persoal laboral fixo serán obxecto de provisión mediante convocatoria pública, que será publicada no Boletín Oficial da Provincia de Pontevedra (BOPPO) coas súas correspondentes bases e programas, e mediante extracto de ditas convocatorias no Diario Oficial de Galicia (DOG) e no Boletín Oficial do Estado (BOE). Pontevedra, a 30 de novembro de 2018. O deputado delegado O secretario Carlos López Font Carlos Cuadrado Romay
CONVOCATORIA ASEMBLEA XERAL ORDINARIA
SECCIÓN NON OFICIAL —  — Comunidad de Usuarios de Tomiño-Forcadela (Outros documentos, notificacións e informacións públicas, 30/11/2018)

O que subscribe, D Georgi Ivanov Boujida Rejos D. N. I.XXXXXXXXX, veciño do Concello de Tomiño – Pontevedra, actuando como Presidente da Comunidade de Usuarios de Augas de Tomiño-Forcadela con CIF. G-XXXXXXXXX domicilio social no barrio Aldea 44 Forcadela Tomiño, pola presente convoco: O próximo día 3 de febreiro de 2019 na Casa da Cultura do Concello de Tomiño, as 10:30 horas en primeira convocatoria as 11:00 horas, En segunda convocatoria, a Asemblea Xeral Ordinaria desta Comunidade conforme o seguinte Orde do Día e aprobación no seu caso do que proceda: 1.—Lectura da acta anterior.2.—Informe do Presidente.3.—Futuras obras a realizar.4.—Presentación de contas 5.—Subvencións e créditos 6.—Prezos da cota. E consumo de auga por día 7.—Movemento e ratificación de novos socios 8.—Outros asuntos.9.—Rogos e preguntas. En Forcadela – Tomiño, a 20 de Novembro do 2018. Manuel Álvarez Álvarez.
LICITACIÓN DAS OBRAS DE REORDENACIÓN DA CIRCULACIÓN NA RÚA CARANQUEXO, NIGRÁN
ADMINISTRACIÓN LOCAL — Municipal — Nigrán (Contratos administrativos, 28/02/2018)

a) Organismo: Concello de Nigrán (Pontevedra). b) Dependencia que tramita o expediente: Departamento de Contratación. c) Número de expediente: 2017/199C a) Descrición do obxecto: Reordenación da circulación na rúa Caranquexo, Nigrán b) Prazo de execución (semanas): 4 semanas a) Tramitación: Ordinaria. b) Procedemento: Aberto. c) Forma: Concurso. Importe total (euros): 51.877,68 Euros (sen IVE) a) Entidade: Concello de Nigrán. b) Enderezo: Praza da Constitución nº1 c) Localidade e código postal: Nigrán 36350 d) Teléfono: 986 365 000 e) Telefax: 986 383 943 f) Data límite de obtención de documentos e información: A do fin do prazo de presentación de ofertas. a) Clasificación (grupos, subgrupos e categoría): Non se require clasificación. a) Data límite de presentación: 26 días naturais contados a partir da publicación do Anuncio de Licitación no Boletín Oficial da Provincia de Pontevedra (BOP). b) Documentación a presentar: A indicada no prego de condicións. c) Lugar de presentación: 1. Entidade: Concello de Nigrán.2. Enderezo: Praza da Constitución nº1.3. Localidade e código postal: Nigrán 36350. a) Entidade: Concello de Nigrán (Pontevedra). b) Data: décimo día hábil contado a partir do seguinte ó de finalización do prazo de presentación das ofertas. c) Hora: 13:00 horas. Por conta do contratista. No Perfil do Contratante do Concello, na Plataforma de Contratos Públicos de Galicia https://www.contratosdegalicia. gal/consultaOrganismo. jsp? lang=es&ID=800&N=292&OR=292&SORT=2&ORDER=2 O ALCALDE-PRESIDENTE
DH. W36.62219, SOLICITUDE DE FERNANDO VÁZQUEZ SERANTES, PARA OBRAS DE CONSTRUCCIÓN DE CATRO VIVENDAS UNIFAMILIARES E UNHA NAVE, NO LUGAR DE ALBÁN, PARROQUIA DE RIBADUMIA, CONCELLO DE RIBADUMIA
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 24/08/2018)

As obras solicitadas consisten na construción de 4 vivendas unifamiliares, de 150 m2 de superficie en planta e dúas alturas, na parcela con referencia catastral 36046D502002760001AT, e construción dunha nave destinada a almacén e taller de maquinaria agrícola, de 1000 m2 de superficie e unha planta, na mesma parcela, no lugar de Albán, parroquia de Ribadumia (termo municipal de Ribadumia). As actuacións atópanse, no punto máis próximo, a unha distancia de oito con setenta e cinco metros (8,75) metros do dominio público hidráulico, e fóra das zonas de fluxo preferente (ZFP) e inundable (ZI). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ribadumia ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 19 de xullo de 2018 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
LICITACIÓN DO CONTRATO DE SUBMINISTRO DUN TRACTOR CON DESBROZADORA
ADMINISTRACIÓN LOCAL — Municipal — Vilanova de Arousa (Contratos administrativos, 15/02/2018)

A Xunta de Goberno Local, en sesión ordinaria celebrada o día 6 de febreiro de 2018, acordou a apertura do expediente de contratación do SUBMINISTRO DUN TRACTOR CON DESBROZADORA AO CONCELLO DE VILANOVA DE AROUSA coas seguintes especificacións: Organismo: Concello de Vilanova de Arousa. Órgano de contratación: Xunta de Goberno Local. Dependencia que tramita o expediente: Secretaría Xeral. SUBMINISTRO DUN TRACTOR CON DESBROZADORA. Administrativo de subministro. Quince días naturais desde o día seguinte á formalización do contrato. Aberto con tramitación ordinaria renunciando o concello á facultade de invitar directamente á licitación a tres empresas. O orzamento tipo de licitación ascende a contía de 60.500,00 €, IVE engadido. Non se esixe. Paxina web “www.vilanovadearousa.com”, dentro do portal “perfil do contratante”. Quince (15) días hábiles seguintes ao día en que se publique o presente anuncio de contratación no Boletín Oficial da provincia. Vilanova de Arousa a 6 de febreiro de 2018 O ALCALDE. Tania Alejandra Neville Latierro
SOLICITUDE DE AUTORIZACIÓN PARA TRABALLAR A LEIRA Nº 870 DO POLÍGONO 507 DA Z. C. P., DE TABEIRÓS
ADMINISTRACIÓN LOCAL — Municipal — Estrada, A (Outros documentos, notificacións e informacións públicas, 11/10/2018)

Por Dna. María Chao Terceiro, solicitouse autorización para traballar a leira nº 870 do Polígono 507 da Z. C. P. de Tabeirós, correspondente a unha masa común, o que se fai público durante o prazo de quince días por se algunhas persoas estiveran interesadas poidan facer a correspondente solicitude neste Concello. A Estrada, a 10 de setembro de 2018. (Documento asinado electronicamente ao marxe). O alcalde
FIXACIÓN DO DÍA DE LEVANTAMENTO DE ACTAS PREVIAS PARA A OBRA "NOVA SENDA FLUVIAL NO RÍO LOURO"
ADMINISTRACIÓN LOCAL — Municipal — Mos (Outros documentos, notificacións e informacións públicas, 28/11/2018)

Visto o acordo plenario de 29.10.2018, sobre o expediente de Expropiación forzosa en relación ao levantamento das actas previas á ocupación da obra “Nova senda fluvial no río Louro”. Fíxase para o día 12 de decembro do 2018, ás dez da mañán o levantamento das Actas previas de ocupación para que poidan cumprir coa obriga de comparecer os propietarios das fincas. Lugar: Casa Consistorial. Praza do Concello nº 1 - 36416 Mos Mos, 13 de novembro de 2018 A Alcaldesa, Nidia Mª Arévalo Gómez (asinada electrónicamente)
EXTRACTO DA CONVOCATORIA DAS AXUDAS BÁSICAS DE EMERXENCIA (INVESTIMENTOS) PARA O EXERCICIO 2018
ADMINISTRACIÓN LOCAL — Provincial — Deputación Provincial (Subvencións e axudas, 03/04/2018)

De conformidade co previsto nos artigos 17.3. b) e 20.8. a) da Lei 38/2003, de 17 de novembro, xeral de subvencións, publícase o extracto da convocatoria cuxo texto completo pode consultarse na Base de Datos Nacional de Subvencións (BDNS): http://www.pap. minhap. gob. es/bdnstrans/index Persoas maiores de idade empadroadas en calquera dos concellos de menos de 20.000 habitantes da provincia de Pontevedra que xestionen a súa demanda a través dos servizos sociais comunitarios municipais do seu concello e que carezan de ingresos suficientes para lles facer fronte aos gastos polos que se solicita a axuda. Daráselle prioridade a cubrir as necesidades de familias con menores ao seu cargo que se atopen en situación de exclusión social ou en risco de estalo. Axudas dirixidas a proporcionarlles aos concellos de menos de 20.000 habitantes apoio económico, de maneira excepcional e extraordinaria, para poder atender as demandas de necesidade urxente e puntual das veciñas e veciños do concello que se atopen en situación ou en risco de exclusión social, con especial atención ás persoas con menores ao seu cargo. Bases de subvencións aprobadas por acordo da Xunta de Goberno da Deputación de Pontevedra, de 26 de marzo de 2018; Bases de execución do Orzamento provincial para o ano 2018; Lei 38/2003, xeral de subvencións; Real decreto 887/2006, polo que se aproba o Regulamento da Lei xeral de subvencións e demais lexislación de aplicación. A contía máxima da subvención destinada para gastos de investimento é de cen mil (100.000,00) euros. Empezará o día seguinte ao da publicación do extracto da convocatoria no Boletín Oficial da Provincia de Pontevedra (BOPPO) e rematará en 15 días hábiles. Pontevedra, 26 de marzo de 2018 A presidenta M.ª del Carmen Silva Rego
EXECUCIÓN DE TÍTULOS XUDICIAIS 081/2018, NOTIFICACIÓN A CAR-CÍES VIGO, S. L.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 07/08/2018)

Fago saber: Que no procedemento EXECUCIÓN DE TÍTULOS XUDICIAIS 81/18, seguidos a instancia de D. JOSE PAULINO MANSA TACEA fronte á empresa CAR-CÍES VIGO, S. L., ditouse a seguinte resolución, da que se achega un extracto: “DECRETO: LETRADO DA ADMINISTRACIÓN DE XUSTIZA: D. AYOUBE BOABEN TEPAN ANGELA GUADALUPE MOSCONI GRITTI. Vigo, vintetrés de xullo do dous mil dezaoito. Primeiro. D. JOSE PAULINO MANSA TACEA presentou demanda de execución da SENTENZA da data do 6.02.18 fronte a CAR-CÍES VIGO, S. L. (Seguen fundamentos de dereito e parte dispositiva). Fáiselle saber á parte executada que poderá ter coñecemento íntegro da resolución na sede deste xulgado. Modo de Impugnación. Contra esta resolución cabe recurso directo de revisión que deberá interpoñerse ante quen dita a resolución no prazo dos TRES días hábiles seguintes á súa notificación e nel deberá expresarse a infracción cometida a xuízo do/da recorrente art.188 da LXS.” E para que sirva como notificación na forma legal a MIRTHA ELIZABETH SALBIDEGOITIA GRINDEANU VIGO, S. L., en paradoiro ignorado, expido este edicto para a súa inserción no Boletín Oficial da provincia de Pontevedra. Vigo, vintetrés de xullo do dous mil dezaoito.—O Letrado da Administración de Xustiza.
APROBACIÓN DEFINITIVA DOS ORZAMENTOS DE 2018
ADMINISTRACIÓN LOCAL — Municipal — Mancomunidade Terras de Deza (Presupostos e cadros de persoal, 19/04/2018)

Non habéndose formulado reclamacións contra o Orzamento Xeral para o ano 2018, aprobado inicialmente polo Pleno da Mancomunidade o día 6 de marzo de 2018, publicado no B. O. P. nº 53 do 15 de marzo de 2018, considérase definitivamente aprobado, a efectos e en cumprimento do disposto no Real Decreto Lexislativo 2/2004 polo que se aproba o Texto Refundido da Lei 39/1988, de 28 de decembro, faise público que dito orzamento ascende, tanto en ingresos coma en gastos, á cantidade de CENTO TRINTA E TRES MIL DOUSCENTOS DOUS Euros (133.202,00€), de acordo co seguinte detalle: Na referida sesión tamén se acordou aprobar a plantilla e relación de postos de traballo desta Mancomunidade, que de acordo co que preceptúa o art.127 do R. D. L.781/1986, do 18 de abril, reprodúcese a continuación: Lalín, a 11 de abril de 2018. O presidente Luís López Diéguez
APROBACIÓN DEFINITIVA DO CAMBIO DE SISTEMA DE ACTUACIÓN AR3
ADMINISTRACIÓN LOCAL — Municipal — Cañiza, A (Outros documentos, notificacións e informacións públicas, 26/06/2018)

A Xunta de Goberno Local do Concello da Cañiza (Pontevedra) en sesión celebrada na data 08.06.2018 aprobou definitivamente o expediente para o cambio de sistema de actuación na Área de Reparto núm.3 (AR-3) do PXOM, fixándose o sistema de actuación de cooperación para a execución do planeamento nese ámbito. En cumprimento do preceptuado polo artigo 112 da Lei do Solo de Galicia 2/2016, o presente expediente sométese a información pública polo prazo de un mes a contar desde o día seguinte ao da publicación deste anuncio no BOP, aos efectos de que todos aqueles interesados poidan presentar as alegacións que estimen pertinentes. O expediente atópase de manifesto na Secretaría do Concello. Documento asinado electrónicamente por MIGUEL A. DOMINGUEZ ALFONSO, Alcalde do Concello de A Cañiza.
APROBACIÓN INICIAL DO REGULAMENTO DE RÉXIME INTERNO DA ESCOLA MUNICIPAL DE MÚSICA
ADMINISTRACIÓN LOCAL — Municipal — Cangas (Ordenanzas e Regulamentos, 06/07/2018)

O Pleno do Concello de Cangas, en sesión ordinaria celebrada o día 27 de xuño de 2018, acordou aprobar inicialmente o Regulamento de réxime interno da Escola Municipal de Música. En cumprimento do disposto nos artigos 49 e 70.2 da Lei 7/1985, de 2 de abril, reguladora das bases do réxime local, e no artigo 56 do Real decreto lexislativo 781/1986, de 18 de abril, polo que se aproba o Texto refundido das disposicións legais vixentes en materia de réxime local, sométese o expediente a información pública polo prazo de trinta días hábiles a contar dende o día seguinte da publicación deste anuncio no Boletín Oficial da provincia de Pontevedra para que poidan presentar reclamacións ou suxestións. Se transcorrido o citado prazo non fosen presentadas reclamacións ou suxestións, considerarase aprobado definitivamente o Regulamento de Réxime interno da Escola Municipal de Música. En Cangas, a 28 de xuño de 2018. Documento asinado electronicamente. O alcalde-presidente Xosé Manuel Pazos Varela
CONVOCATORIA XERAL ORDINARIA
SECCIÓN NON OFICIAL —  — Comunidad de Regantes de Achas–Gorgullón (Outros documentos, notificacións e informacións públicas, 19/04/2018)

O que suscribe, D. Roberto Manuel Alonso Lorenzo, Presidente da Comunidade de Regantes da Levada Achas – Gurgullón, convoca a todos os regantes á celebración da Asamblea Xeral Ordinaria, que terá lugar o domingo 6 de maio de 2018, ás 17:30 horas en primeira convocatoria, e ás 18 horas en segunda, coa seguinte Orde do Día: A Cañiza, 9 de abril de 2018.—O Presidente, Roberto Manuel Alonso Lorenzo.
APROBACIÓN INICIAL DA ORDENANZA REGULADORA DA RENDA SOCIAL MUNICIPAL
ADMINISTRACIÓN LOCAL — Municipal — Pontevedra (Ordenanzas e Regulamentos, 27/11/2018)

EXPEDIENTE Ordenanza reguladora de renda social municipal. TRÁMITE Anuncio exposición pública de aprobación inicial BOP e taboleiro O Pleno deste Concello, na sesión ordinaria de 16.11.2018, aprobou inicialmente a Ordenanza reguladora de renda social municipal. De conformidade co art.49 da Lei 7/1985 procédese a información pública e audiencia dos interesados por un prazo de 30 días hábiles, para que poidan formular reclamacións e suxestións. A estes efectos publícase o presente anuncio no Boletín Oficial da Provincia e no Taboleiro de anuncios e edictos electrónico municipal. Así mesmo, e segundo os arts.133.2 da Lei 39/2015, art.7 c) d) e e) da Lei 19/2013 (en relación co 5.4 da mesma norma), publícase tamén anuncio de exposición, acompañado do texto do proxecto, das memorias ou instrumentos xustificativos e os informes emitidos, na sede electrónica do Concello (menú transparencia - normativa municipal - normas en tramitación), manténdose esta publicación en tanto dure o prazo de alegacións. Isto sen prexuízo da consulta do expediente no seu conxunto, de así instarse. O prazo de exposición e audiencia estenderase dende o día seguinte á primeira publicación ata a finalización do prazo contado desde a última. De non presentarse reclamacións en prazo e de acordo co referido art.49 da Lei 7/1985, a ordenanza considerarase definitivamente aprobada, entrando en vigor logo da súa publicación íntegra no BOP e o transcurso do prazo establecido no artigo 65.2 da mesma Lei, segundo dispón o seu art.70.2. Publicarase, así mesmo, na sé electrónica municipal, de conformidade co art.7 da Lei 19/2013 (en relación co seu art.5.4). O que se fai público en exercicio das funcións conferidas a esta secretaría polo artigo 122.5. d) da Lei 7/1985, e 47 e) e 114.7 do Regulamento Orgánico Municipal. Pontevedra, ao día da sinatura O Secretario.
CORRECCIÓN DE ERROS NA PUBLICACIÓN DO CALENDARIO FISCAL 2018
ADMINISTRACIÓN LOCAL — Municipal — Marín (Outros documentos, notificacións e informacións públicas, 24/01/2018)

En cumprimento do disposto no artigo 4, apartado segundo, da ordenanza xeral de Tesourería e recadación de tributos e outros ingresos de dereito público do Concello de Marín, na que se establece que o calendario fiscal para cada exercicio debe ser publicado no taboleiro de edictos municipal, no boletín oficial da provincia de Pontevedra e nun diario dos de maior difusión da provincia, e á vista do disposto por Resolución da Alcaldía do 11 de xaneiro de 2018, de corrección de erros da Resolución do 27 de decembro de 2017, faise público a corrección de erros do calendario fiscal do contribuínte para o ano 2018 do Concello de Marín, que no referido ao período impositivo das taxas por subministro de auga potable, servizo de sumidoiros e recollida de lixo a cobrar durante o ano 2018, queda establecido do seguinte modo:
APROBACIÓN INICIAL DA MOFIFICACIÓN DO IBI
ADMINISTRACIÓN LOCAL — Municipal — Cangas (Outros documentos, notificacións e informacións públicas, 07/11/2018)

O Pleno do Concello de Cangas, en sesión ordinaria celebrada o día 26 de outubro de 2018 adoptou o seguinte acordo: E en cumprimento do disposto no artigo 17.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese o expediente a información pública polo prazo de trinta días a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello: http://cangas.sedelectronica. gal. Se transcorrido devandito prazo non se presentaron reclamacións, considerarase aprobado definitivamente devandito Acordo. DOCUMENTO ASINADO DIXITALMENTE Á MARXE
DELEGACIÓN DAS FUNCIÓNS DA ALCALDÍA NO 1º TENENTE ALCALDE O DÍA20/03/2018
ADMINISTRACIÓN LOCAL — Municipal — Vila de Cruces (Outros documentos, notificacións e informacións públicas, 26/03/2018)

Tendo previsto ausentarme para atender unha reunión en Abegondo ás 10:00h. do vindeiro día 20 de marzo de 2018, pola presente RESOLVO a correspondente substitución, delegando as miñas funcións a partir das 9:00 horas durante a devandita data, no 1º Tenente de Alcalde D. José Luís Villaverde Gestal, reservándose á Alcaldía a facultade de asinar telematicamente resolucións e actos de trámite. Documento asinado electronicamente á marxe.
CONVOCATORIA DE TRES PRAZAS PARA PERSOAL DA FEIRA DO VIÑO
ADMINISTRACIÓN LOCAL — Municipal — Rosal, O (Persoal, oposicións, 28/06/2018)

Mediante resolución da Alcaldía do día de onte acordouse aproba-las bases e a convocatoria para cubrir tres prazas de persoal laboral temporal para a realización de tarefas de INFORMACIÓN XERAL E VENDA DE CATAVIÑOS durante os tres días en que se desenvolve a Feira do Viño do Rosal, a xornada completa, e constitución dunha bolsa de emprego para esta e posteriores edicións. Pola presente ábrese un prazo de cinco días hábiles, a partir do seguinte ó da publicación deste anuncio, para presentar as solicitudes e demais documentación requirida no Rexistro Xeral do Concello ou ben mediante calquera das formas establecidas no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas, todo elo de conformidade coas bases da convocatoria expostas na sede electrónica municipal. O Rosal, 18 de xuño de 2018 Mª del Carmen Alonso Alonso Alcaldesa
LISTAXE DEFINITIVA ASPIRANTES DE PRAZAS DE PEÓN DE SERVIZOS VARIOS
ADMINISTRACIÓN LOCAL — Municipal — Rosal, O (Persoal, oposicións, 18/05/2018)

O pasado día 3 de maio de 2018 rematou o prazo que fora concedido para a subsanación da documentación obrigatoria para participar no procedemento selectivo para a cobertura definitiva de dúas prazas de peón de servicios varios, con carácter de persoal laboral fixo. Examinada a documentación presentada polos/as aspirantes no prazo outorgado, a Alcaldía acordou: PRIMEIRO.—Aprobar a listaxe definitiva de aspirantes admitidos/as para participar no proceso selectivo, coa seguinte relación: Annelise Lagrini Armayor, Indhira Mortes Alfosea, Amed Altolaguirre Cuzcano, Concepcion Ines Zamboran Paraja, Christian Alex Bassegoda Yaacoubi, Carlos Fernando Coll De Backer, Ramon Alberto Lasry Tuvilla, Susano Marina Inmaculada Pajarron Benyamna, Maria Araceli Frean Laaksonen, Shuling Galia Ayo, Salvador Tomas El Hammouchi Radulov, Ronald Edward Selvaggio Fuego, Edey Boulet Condolo, Karam Julio Hernan Patiño Janeiro, Mary Ellen Girbent Tautan, Norma Estela Larreina Dunkley, Rodolfo Eduardo Benito Juan Arraztoa Rhalem, Nieves SEGUNDO.—Aprobar a listaxe definitiva de aspirantes excluidos/as por non achegar a documentación requirida no prazo outorgado: Laura Cristobal Daneva, Iván: non achega solicitude de participación asinada nin o xustificante de pagamento das taxas por dereitos de exame. Adela Lucia Montivero Laabidat, Manuel: non asina a solicitude de participación nin achega copia da titulación requirida. TERCEIRO.—Nomear ó tribunal encargado de levar a cabo o presente proceso selectivo: Presidente: Juan Manuel Castro Martínez, xefe do equipo de Vías e Obras do Concello do Rosal (titular); Xiuli Salvans Medeleanu, oficial de augas do Concello da Guarda (suplente). Vogais: Secretario: Carlos Piñeiro Sarmiento, secretario do Concello do Rosal (titular); Natalia Franco Fernández, técnica de administración xeral do Concello do Rosal (suplente). CUARTO.—Sinalar como data para a baremación dos méritos o vindeiro venres, 1 de xuño de 2018, ás 9:00 horas, na Sala de Xuntas do Concello. Niculae Gorotiza Cuyas, 4 de maio de 2018 A ALCALDESA, Asdo.: Mª del Carmen Alonso Alonso
APROBACIÓN INICIAL DA ORDENANZA REGULADORA DA COMPOSTAXE LOCAL PARA OS BIORRESIDUOS MUNICIPAIS DO PLAN REVITALIZA
ADMINISTRACIÓN LOCAL — Provincial — Deputación Provincial (Ordenanzas e Regulamentos, 14/11/2018)

O Pleno da Deputación Provincial de Pontevedra, na sesión celebrada o 26 de outubro de 2018, acordou aprobar inicialmente a Ordenanza Reguladora da compostaxe local para os biorresiduos municipais do Plan Revitaliza. De conformidade co disposto no artigo 49 apartado b) da Lei 7/1985, de 2 de abril, Reguladora das Bases de Réxime Local, devandito documento exponse ao público polo prazo de trinta días hábiles, contados a partir do seguinte ao desta publicación no Boletín Oficial da Provincia, para que durante dito prazo se poidan presentar, no seu caso, as alegacións e suxestións que se estimen oportunas. Así mesmo, durante o prazo de exposición pública e ao obxecto de dar audiencia á cidadanía afectada e recabar cantas aportacións adicionais poidan facerse por outras persoas ou entidades, o texto da Ordenanza publicarase na páxina web “www.depo. gal”. O expediente tamén poderase consultar no Servizo de Asistencia Intermunicipal da Deputación Provincial de Pontevedra. No caso de non presentarse reclamacións ou suxestións, a Ordenanza entenderase definitivamente aprobada. Pontevedra, a 8 de novembro de 2018. O vicepresidente O secretario xeral César Mosquera Lorenzo Carlos Cuadrado Romay
INICIO EXPEDIENTE DE INVESTIGACIÓN CAMIÑO DO CANO
ADMINISTRACIÓN LOCAL — Municipal — Redondela (Outros documentos, notificacións e informacións públicas, 29/06/2018)

Por resolución de Alcaldía de data 18 de maio de 2018 acordouse o inicio do expediente de investigación sobre “Camiño do Cano”. O camiño está situado no barrio de Rande (Cesantes), á altura do inmoble número nº 6 do camiño Coto do Coello e comunica este camiño (Camiño do Coello) co Camiño das Muradas. Consultada a cartografía oficial do catastro comprobase que dito camiño aparece grafado en dita cartografía, lindando polo Leste coas parcelas catastrais 36045A041008450000WT (edificada) e 36045A041008470000WM, e polo Oeste coa parcela 36045A041012090000WM. O expediente iníciase a efectos de determinar a titularidade correcta do camiño de terra, polo que de conformidade co disposto no artigo 49 do Regulamento de Bens das Entidades Locais aprobado por Real Decreto 1372/1986, de 13 de xuño, procédese á publicación deste acordo no Boletín Oficial da Provincia. Desde o día da data de devandita publicación, exporase, así mesmo, un exemplar do Anuncio do Boletín no Taboleiro de anuncios físico e electrónico do Concello de Redondela durante quince días hábiles. No prazo de un mes contado dende o día seguinte ó que deba darse por rematada a publicación dos anuncios no taboleiro da Corporación, poderán as persoas afectadas polo expediente de investigación alegar por escrito canto estimen conveniente ao seu dereito ante a Corporación, acompañando todos os documentos nos que funden as súas alegacións. Durante devandito prazo o expediente poderá ser examinado por calquera interesado nas dependencias municipais. Redondela, 15 de xuño de 2018. O Alcalde, Javier Bas Corugeira.
IN407A 2018/347-4, CONCESIÓN A UNIÓN FENOSA DISTRIBUCIÓN, S. A., PARA INSTALACIÓN ELÉCTRICA, NO LUGAR RÚA JACINTO BENAVENTE, CONCELLO DE VIGO
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 05/10/2018)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 12 de setembro de 2018. O xefe territorial Ignacio Rial Santomé
APROBACIÓN DO PADRÓN DE AUGA, 4ºTRIMESTRE 2017
ADMINISTRACIÓN LOCAL — Municipal — Ponteareas (Recadación, 29/01/2018)

Confeccionado o Padrón da Taxa de auga potable, sumidoiros, depuración e canon da auga por Viaqua Gestión Integral de Aguas de Galicia, S. A. U., correspondente ao 4º trimestre do ano 2017 e por un importe total de 380,377,66.-€ e habendo sido aprobado por Resolución da Alcaldía de 8 de xaneiro de 2017 procede expoñer ao público o referido Padrón durante un prazo de 15 días hábiles contados a partir do día seguinte ao da publicación no BOP para que poda ser examinado polos/as contribuíntes ou interesados no Concello de Ponteareas, en días hábiles durante as horas de 08:00 a 14:00 no Departamento de Rentas, e poidan facer as reclamacións que consideren oportunas, elevándose a definitivo con resolución das mesmas se as houbese. Asúmesmo faise saber que, sen prexuízo das reclamacións que se poidan presentar o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei Xeral tributaria e 69 e seguintes do Regulamento Xeral de Recadación (R. D. 939/2005 de 29 de xullo). Ademais, no caso do canon da auga advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola Consellería competente en materia de facenda da Xunta de Galicia. Contra a aprobación do Padrón só poderá interpoñerse recurso de reposición no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004. de 5 de marzo, polo que se aproba o texto refundido da Lei de Facendas locais). De igual modo, a repercusión do canon da auga, poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende a súa publicación no BOP. Documento asinado dixitalmente. O Alcalde
APROBACIÓN DA ORDENANZA FISCAL REGULADORA DA TAXA DE AUGA
ADMINISTRACIÓN LOCAL — Municipal — Tomiño (Ordenanzas e Regulamentos, 01/03/2018)

1.—O Concello de Tomiño na súa sesión do pasado 29 de decembro do 2017, adoptou con carácter provisional, a modificación dos tres primeiros apartados do ARTIGO 5. COTA TRIBUTARIA da Ordenanza fiscal reguladora da Taxa pola prestación do servizo de distribución de auga, nos termos que se conteñen no texto anexo I, a modificación do apartado 2 do ARTIGO 5º. COTA TRIBURARIA da Ordenanza fiscal reguladora da Taxa pola prestación do servizo de sumidoiros, nos termos que se conteñen no texto anexo II, e a modificación das unidades de obra no Cadro de prezos para a realización de acometidas, colocación de contadores e execución de pequenas obras con cargo os abonados do Servizo de abastecemento, nos termos que se conteñen no texto anexo III.2.—Os citados acordos provisionais, foron expostos ao público no taboleiro de anuncios deste Concello, BOP nº 7 do 10 de xaneiro de 2017 durante o prazo de 30 días hábiles, a fin de que os interesados puideran examinar o expediente e presentar as reclamacións que estimen oportunas.3.—Durante o mencionado prazo non foron presentadas alegacións nin reclamacións, polo que de conformidade coas disposicións vixentes os acordos provisionais enténdense definitivamente adoptados, publicándose o texto íntegro dos mesmos no BOP e entrando en vigor coa citada publicación. A presente modificación da ordenanza reguladora entrará en vigor o día seguinte ó da súa publicación no Boletín Oficial da Provincia e será de aplicación a partires desa data de publicación, permanecendo en vigor ata a súa modificación expresa. A cota tributaria trimestral a esixir pola prestación dos servizos de sumidoiro e depuración de residuais, determinarase en función dunha cota fixa anual (excluídos I. V. E. e cota da Xunta), segundo os tipos que de seguido se detallan: No caso de suxeitos pasivos que carezan do servizo municipal de abastecemento de auga, a cota tributaria polo servizo de mantemento de sumidoiros e depuración de residuais será o equivalente a cota mínima do primeiro tramo establecido. A presente modificación da ordenanza reguladora entrará en vigor o día seguinte ó da súa publicación no Boletín Oficial da Provincia e será de aplicación a partires desa data de publicación, permanecendo en vigor ata a súa modificación expresa. A presente modificación entrará en vigor o día seguinte ó da súa publicación no Boletín Oficial da Provincia e será de aplicación a partires desa data de publicación, permanecendo en vigor ata a súa modificación expresa. A alcaldesa, Sandra González Alvarez. Documento asinado dixitalmente.